62021CJ0286_INF
Domstolens dom (Tiende Afdeling) af 28. april 2022 –Kommissionen mod Frankrig (Grænseværdier – PM10)
(Sag C-286/21) (
1
)
»Traktatbrud – miljø – direktiv 2008/50/EF – luftkvalitet – artikel 13, stk. 1, og bilag XI – systematisk og vedvarende overskridelse af grænseværdierne for mikropartikler (PM10) i visse zoner i Frankrig – artikel 23, stk. 1 – bilag XV – »kortest mulig« overskridelsesperiode – egnede foranstaltninger«
1.
Traktatbrudssøgsmål – sagens genstand – fastlæggelse under den administrative procedure – tilpasning som følge af en ændring af EU-retten – lovlighed – betingelser
(Art. 258 TEUF; Europa-Parlamentets og Rådets direktiv 2008/50, art. 13, stk. 1, og bilag XI; Rådets direktiv 1999/30, art. 5 og bilag III)
(jf. præmis 38)
2.
Traktatbrudssøgsmål – sagens genstand – fastlæggelse under den administrative procedure – hensyntagen til faktiske omstændigheder, der ligger efter fremsættelsen af den begrundede udtalelse – betingelser – faktiske omstændigheder, der er af samme art, og som udgør en og samme adfærd som de oprindeligt omhandlede
(Art. 258 TEUF)
(jf. præmis 39)
3.
Miljø – luftforurening – luftkvalitet – direktiv 2008/50 – grænseværdier med henblik på beskyttelse af menneskers sundhed – systematisk og vedvarende overskridelse – undladelse
(Europa-Parlamentets og Rådets direktiv 2008/50, art. 13, stk. 1, og bilag XI)
(jf. præmis 41-48 og domskonkl. 1)
4.
Miljø – luftforurening – luftkvalitet – direktiv 2008/50 – grænseværdier med henblik på beskyttelse af menneskers sundhed – PM10-partikler – overskridelse – følger – medlemsstaten forpligtet til at opstille en plan for at afhjælpe disse – frist – manglende vedtagelse af passende og effektive foranstaltninger, der sikrer den kortest mulige overskridelsesperiode – undladelse
(Europa-Parlamentets og Rådets direktiv 2008/50, art. 13, stk. 1, og art. 23, stk. 1, samt bilag XI og XV)
(jf. præmis 62-78 og domskonkl. 1)
Konklusion
1)
Den Franske Republik har
–
tilsidesat sine forpligtelser i henhold til artikel 13, stk. 1, i Europa-Parlamentets og Rådets direktiv 2008/50/EF af 21. maj 2008 om luftkvaliteten og renere luft i Europa, sammenholdt med bilag XI til dette direktiv, idet den ikke har sikret, at den daglige grænseværdi, der finder anvendelse på koncentrationerne af mikropartikler (PM10), ikke systematisk og vedvarende blev overskredet fra den 1. januar 2005 til og med 2019 i det bymæssige område og kvalitetszonen Paris (FR04A 01/FR11ZAG 01) og fra den 1. januar 2005 til og med 2016, med undtagelse af 2008, i det bymæssige område og kvalitetszonen Martinique/Fort-de-France (FR39N10/FR02ZAR01), og
–
tilsidesat sine forpligtelser i henhold til artikel 23, stk. 1, andet afsnit, i direktiv 2008/50/EF, sammenholdt med bilag XV til dette direktiv, idet den ikke har sikret, at der i luftkvalitetsplanerne for disse to områder fra den 11. juni 2010 blev fastsat passende foranstaltninger, således at overskridelsesperioden for denne grænseværdi blev kortest mulig.
2)
Den Franske Republik betaler sagsomkostningerne.
(
1
) – EUT C 252 af 28.6.2021.